Kwaga kuiguina gatagati ka mutongoria wa kiama kia wiper Kalonzo Musyoka na uria wari senator wa wa Machakos Johnstone Muthama niuthiete na mbere kunyita thing’a thutha wa Muthama kwihita ati mwaka wa 2022 niakonia Kalonzo nganga mbute.
Muthama muthenya wa ira niaraugire ati ndarerira kuma kiama kia wiper na akauga nieguthii na mbere kurugama na munini wa mutongoria wa bururi William Ruto.
“Kalonzo niarathii na mbere na kiama giake e wika no mwaka wa 2022 niakamenya ndoe tondu riri nirio rigutuika rita riake ria muico gucindana giciaca.
Niaugiti ati unakorwo Ruto ndakaheo tiketi ya gucindanira giti kia mutongoria wa bururi na kiama kia jubilee mwaka wa 2022 kwina ciama nyingi muno cia giciaca angihuthira.
Muthama niateaniirie miario ya adu aria marauga ati ararumirira Ruto niundu wa mbeca.
“Ndirenda mbeca cia Ruto tondu ndina ciakwa na ciakunjigana, no ihinda nirikinyu mwana wa muthini kuonekana e mutongoria wa bururi.”Muthama niaraugire.
Kalonzo niatetetie Muthama na kuga ati ndari na ngatho ona thutha wa kuona ati niwe umurerete giciaca no muthama augite we niwe uteithitie Kalonzo.Follow us in social media:
kik_Latn kik_Latn kik_Latn kik_Latn kik_Latn kik_Latn kik_Latn